
Jelgavas valstspilsētas pašvaldība
JELGAVAS  PAULA BENDRUPA PAMATSKOLA
Reģ. Nr. 2812903622
Filozofu iela 50, Jelgavā, LV – 3001, tālr. 63021773, e-pasts: pbp@izglitiba.jelgava.lv

IEKŠĒJIE NOTEIKUMI
2024. gada 5. februārī

Kārtība, kādā reģistrē izglītojamo neierašanos skolā un informē izglītojamo likumisko pārstāvi, pašvaldību un valsts iestādes, ja izglītojamais bez attaisnojoša iemesla neapmeklē skolu

 Izdoti saskaņā ar Ministru kabineta 2011. gada 1. februāra noteikumu Nr. 89
 “Kārtība, kādā izglītības iestāde informē izglītojamo likumiskos pārstāvjus, 
pašvaldības vai valsts iestādes, ja izglītojamais neapmeklē 
izglītības iestādi” 4.1. apakšpunktu

I Vispārīgie noteikumi

[bookmark: p2][bookmark: p-378704]1. Kārtība nosaka, kādā Jelgavas Paula Bendrupa pamatskola (turpmāk – skola) reģistrē izglītojamo neierašanos skolā un informē izglītojamo likumisko pārstāvi, pašvaldības vai valsts iestādes, ja izglītojamais bez attaisnojoša iemesla neapmeklē skolu (turpmāk – kārtība).
2. Kārtības mērķis – novērst izglītojamo neattaisnotu mācību stundu kavējumus un uzlabot mācību procesa efektivitāti un kvalitāti. 
3. Kārtība attiecas uz visiem skolas izglītojamajiem, viņu likumiskajiem pārstāvjiem un pedagoģisko personālu.
4. Kārtība ir publicētas skolas mājaslapā pbp@izglitiba.jelgava.lv.

II Mācību stundu apmeklēšanas noteikumi un kavējumu uzskaites

5. Mācību stundu apmeklējums, atbilstoši mācību stundu sarakstam, ir obligāts visiem izglītojamajiem. 
6. Ja izglītojamais kavē skolu slimības vai citu attaisnojošu iemeslu dēļ, likumiskie pārstāvji nekavējoties informē par to klases audzinātāju vai zvana sociālajam pedagogam. 
7. Mācību priekšmetu pedagogs, sākoties pirmajai mācību stundai, reģistrē skolvadības elektroniskajā sistēmā e-klases žurnālā neieradušos izglītojamos un pēc pirmās mācību stundas informē attiecīgās klases audzinātāju.
8. Ja izglītojamais nav ieradies uz kādu nākamo (ne pirmo) mācību stundu un nav informācijas par neierašanās iemeslu, pedagogs nekavējoties par to informē sociālo pedagogu/administrācijas pārstāvi.
9. Sociālais pedagogs/administrācijas pārstāvis nekavējoties veic izglītojamā atrašanās vietas noskaidrošanu. Ja izglītojamais atrodas skolā vai skolas teritorijā, sociālais pedagogs/administrācijas pārstāvis motivē viņu doties uz mācību stundu. Ja izglītojamais nav atrodams skolā vai skolas teritorijā, sociālais pedagogs/administrācijas pārstāvis informē izglītojamā likumisko pārstāvi. 
10. Ja izglītojamais nav ieradies skolā un skolai nav informācijas par neierašanās iemeslu, klases audzinātājas nekavējoties, bet ne vēlāk kā mācību dienas laikā, sazinās ar likumisko pārstāvi, lai noskaidrotu izglītojamā neierašanās iemeslu. 
11. Sociālais pedagogs katra mēneša 5. datumā apkopo un iesniedz skolas vadībai informāciju par izglītojamo kavējumiem, veiktajiem pasākumiem, problēmām.

III Mācību stundu kavējumu attaisnošana un likumisko pārstāvju informēšana

12. Par attaisnotiem mācību stundu kavējumiem atzīstami tādi kavējumi, par kuriem klases audzinātājam norādītajā laikā iesniegti attaisnojoši dokumenti ar norādītu kavējumu datumu un iemeslu.
[bookmark: _GoBack]13. Ja kavētas vairāk nekā 3 dienas, kavējumu attaisnojošs dokuments ir tikai ārsta zīme.
14. Par kavējumu mājas apstākļu dēļ jāziņo iepriekš vai arī tajā pašā dienā. Par attaisnojošu dokumentu šādos gadījumos tiek uzskatīts attiecīgs likumisko pārstāvju iesniegums vai ieraksts skolvadības elektroniskajā sistēmā e-klases žurnālā.
15. Ja ģimenes apstākļu dēļ izglītojamajam nepieciešams kavēt vairāk par 3 dienām, atļauja tiek 
saskaņota ar skolas direktoru.
16. Izglītojamo atbrīvošanu no mācību stundām, sakarā ar piedalīšanos pilsētas pasākumos, apstiprina skolas direktors.
17. Ja izglītojamajam saslimšanas pazīmes parādās mācību stundu laikā, skolas māsas izlemj par viņa turpmāko piedalīšanos mācību procesā vai nosūtīšanu mājās.
18. Ja izglītojamais nevar turpināt apmeklēt mācību stundas, māsa uzraksta informatīvu zīmi klases audzinātājam un informē viņa likumiskos pārstāvjus.
19. Ja izglītojamais aiziet no telpas, kur notiek mācību stunda, nevienu neinformējot par aiziešanas iemesliem, stundas kavējums tiek uzskatīts par neattaisnotu. 

IV Darbs ar izglītojamo kavējumu novēršanai

20. Darbā ar neattaisnotiem mācību stundu kavējumiem iesaistās klašu audzinātāji, sociālais pedagogs, direktora vietnieki izglītības jomā.
21. Ja neattaisnoti kavētas vairāk nekā 10 mācību stundas, klases audzinātājs rakstiski informē sociālo pedagog par kavējumiem un paveikto darbu ar izglītojamo un ģimeni to novēršanai.
22. Sociālais pedagogs, saņemot ziņojumu no klases audzinātāja par izglītojamā neattaisnotu stundu kavējumiem, uzsāk individuālo darbu ar izglītojamo, kas ietver sevī individuālas sarunas ar izglītojamo un viņa likumisko pārstāvi.
23. Ja kavējumi turpinās, tiek organizētas izglītojamā tikšanās ar skolas atbalsta komandu un sastādīts individuālais rīcības plāns mācību stundu neattaisnoto kavējumu novēršanai.
24. Ja izglītojamais neievēro individuālā rīcības plāna noteikumus un izglītojamā likumiskie pārstāvji nav izpildījuši ieteiktos priekšlikumus, skola organizē starpinstitucionālo sanāksmi, kurā pēc vajadzības aicināti piedalīties Iekļaujošās izglītības atbalsta centra speciālisti, Jelgavas bāriņtiesas, Jelgavas sociālo lietu pārvaldes, Jelgavas pašvaldības policijas darbinieki.
25. Ja ir pamatotas aizdomas, ka pārkāptas tā izglītojamā tiesības, kurš bez attaisnojoša iemesla neapmeklē skolu, skola par to informē pašvaldības kompetentās iestādes. Ja pašvaldības kompetentajām iestādēm konstatēto tiesību pārkāpumu nav izdevies novērst, skola par minēto tiesību pārkāpumu informē Valsts bērnu tiesību aizsardzības inspekciju.
V Noslēguma jautājumi

26. Uzskatīt par spēku zaudējušu “Kārtība, kādā Jelgavas 2. internātpamatskola informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi un kādā izglītojamo vecāki informē Jelgavas 2. internātpamatskolu, ja izglītojamais neapmeklē izglītības iestādi” (apstiprināta ar Jelgavas 2. internātpamatskolas direktores 2018. gada 20. marta rīkojumu Nr.1-9/43).
27. Kārtība “Kārtība, kādā Jelgavas Paula Bendrupa pamatskola reģistrē izglītojamo neierašanos skolā un informē izglītojamo likumisko pārstāvi, pašvaldību un valsts iestādes, ja izglītojamais bez attaisnojoša iemesla neapmeklē skolu” stājas spēkā 2024. gada 5. februārī.




            Direktore                                                                                           G.Paslauska

